《和翠蛟》
宋代·罗相

深渊蟠屈久潜幽，化作狂澜石涧浮。
亭宇翚飞闲日月，风云蹭蹬老春秋。
天机尽放源难测，地轴阴收迹莫搜。
多谢坡仙特拈出，当年得得动宸游。

作者简介：罗相，号容谷散人，馀杭（今浙江馀杭西南）人。宁宗庆元五年（一一九九）进士。嘉定十三年（一二二○）为监察御史（《宋会要辑稿》职官七五之二五）。事见清雍正《浙江通志》卷一二六。今录诗三首。